**TÁPIÓGYÖRGYE KÖZSÉG POLGÁRMESTERÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-testületének**

2019. május 27. napján tartandó **nyilvános** ülésére

**…. Napirendi pont:**

**Tárgy: Előterjesztés a település 800 éves jubileumi évfordulójának megünneplése céljából ideiglenes bizottság létrehozására**

Előterjesztő: Varró István polgármester

Készítette: Turóczi István Zoltánné jegyző

Mellékletek száma:

Tárgyalta:

Az előterjesztés elfogadásához **egy szavazás** szükséges:

A döntés meghozatala a **minősített** többséget igényel.

**Tisztelt Képviselő-testület!**

Ebben az évben már több testületi ülésen beszéltünk róla, hogy Tápiógyörgye első írott említése 1220-ban volt, így 2020-ban 800 éves lesz. A következő évet a jubileumi évforduló jegyében kívánjuk a településünk kulturális, turisztikai életét megszervezni. A 2020 évi önkormányzati költségvetésben konkrét pénzügyi támogatással megvalósítani.

Arról is volt szó, hogy célszerű lenne egy helyi rendeletben szabályozni mindez. Ez biztosíték lenne arra, hogy a település mindenkori vezetősége a kitűzött célokat megvalósítsa.

A munka előkészítésére, a tervek összegyűjtésére, kidolgozására, a felelősök kijelölésére célszerű egy ideiglenes bizottságot létrehozni.

Javaslom, hogy a bizottság tagjai olyan személyek legyenek, akik hosszú évek óta figyelemmel kísérik a település életét, sokat tesznek érte, sok emberrel tartanak kapcsolatot.

A bizottság létszámát célszerű olyan számban meghatározni, hogy ne akadályozza a működését a túl nagy szám, vagy ne szűküljön be a túl alacsony számtól.

**Javaslatom:** a bizottság legyen 5 tagú.

**Tagjainak javaslom:** Német Csaba történelem tanárt,

 Nagy Zoltán nyugalmazott iskolaigazgatót

 Szabó Erika nyugalmazott könyvtár vezetőt

 Szabó Tünde Ifjú Fúvósok Egyesületének tagját,

**Elnöknek javaslom:** az adott időszakban hivatalban lévő Polgármestert

Kérem, mondják el véleményüket, tegyék meg javaslataikat.

Tápiógyörgye, 2019. május 23.

Varró István sk.